b'\n_START_ARTICLE_\nSardon Jubir\n_START_SECTION_\nKehidupan awal\n_START_PARAGRAPH_\nDilahirkan di Sungai Kluang, Rengit, Batu Pahat Johor,beliau mendapat pendidikan awal di Sekolah Melayu Sungai Bangan , Mukim Sungai Kluang dan Victorian English Primary School di Singapura. Beliau menduduki peperiksaan Senior Cambridge di Raffles Institute pada tahun 1932._NEWLINE_Beliau melanjutkan pelajaran dalam bidang undang-undang dan disahkan sebagai Barrister dari Middle Temple, London. Beliau kembali ke Singapura pada tahun 1941._NEWLINE_Beliau berkahwin dengan Toh Puan Hajjah Saadiah pada tahun 1944 dan dikurniakan 4 cahayamata._NEWLINE_Tun Sardon juga pernah menjadi presiden bagi Majlis Belia Malaya yang telah diiktiraf secara rasmi pada 9 September 1950 di Pulau Pinang. Tun Sardon berkhidmat dari tahun 1958 - 1961 bagi menggantikan Syed Hashim Abdullah yang berkhidmat dari tahun 1955 - 1957. Beliau digantikan oleh Syed Kamaruddin Syed Bahaldin yang berkhidmat dari tahun 1964 - 1965.\n_START_SECTION_\nPolitik\n_START_PARAGRAPH_\nBeliau menang di kawasan Pontian Utara dalam Pilihan raya umum Malaysia 1969. Selepas itu beliau dilantik sebagai Menteri Pengangkutan. Ketika itu beliau telah bergelar Tan Sri Haji Sardon Haji Jubir, PMN.\n_START_SECTION_\nTokoh Pengakap\n_START_PARAGRAPH_\nSardon menjadi Ketua Pengakap Negara dari 1963-1973.Antara sumbangan beliau ialah mewujudkan Akta Persekutuan Budak-Budak Pengakap Tanah Melayu (Akta Parlimen No 38 Tahun 1968).Persidangan Pengakap Timur Jauh ke-4 1964 . Jambori Pengakap Malaysia pertama diadakan pada 1966._NEWLINE_Sardon menerima "Pingat Emas" dari Pengakap Korea Selatan dan "Pingat Emas Raja" dari Pengakap Thailand. Kem Pengakap Sardon Jubir di Balakong,Selangor telah dibina bagi mengenang jasa beliau.\n_START_SECTION_\nMeninggal dunia\n_START_PARAGRAPH_\nTun Sardon meninggal dunia pada tahun 14 Disember 1985 dan dimakamkan di Makam Pahlawan di pekarangan Masjid Negara Kuala Lumpur.'